b'\n_START_ARTICLE_\nTrauktin\xc4\x97\n_START_PARAGRAPH_\nTrauktin\xc4\x97 - alkoholinis g\xc4\x97rimas, gaminamas u\xc5\xbepilus spirit\xc4\x85 arba degtin\xc4\x99 ant augalin\xc4\x97s ar kitokios \xc5\xbealiavos ir prieskoni\xc5\xb3 bei tam tikr\xc4\x85 laik\xc4\x85 i\xc5\xa1laikius, kad g\xc4\x97rimas \xc4\xafgaut\xc5\xb3 t\xc5\xb3 produkt\xc5\xb3 skon\xc4\xaf, spalv\xc4\x85 ir aromat\xc4\x85. Stiprumas 40-45\xc2\xa0% alkoholio._NEWLINE_Trauktin\xc4\x97se kartus skonis n\xc4\x97ra vyraujantis. Cukraus kiekis - ne didesnis kaip 100 g/dm\xc2\xb3._NEWLINE_Kartaus skonio spiritiniai g\xc4\x97rimai, turintys ne ma\xc5\xbeiau kaip 15\xc2\xa0% t\xc5\xabrio etilo alkoholio koncentracijos, vadinami biteriais.\n_START_SECTION_\nVartojimas\n_START_PARAGRAPH_\nTrauktin\xc4\x97 yra puiki sudedamoji dalis alkoholiniams kokteiliams ruo\xc5\xa1ti, taip pat gali b\xc5\xabti patiekiama gryna su ledu arba kaip aperityvas, apetitui su\xc5\xbeadinti._NEWLINE_Trauktin\xc4\x97s gali b\xc5\xabti vartojamos kaip vaistas, nedideliais kiekiais. Liaudyje \xc5\xbeinomas posakis: \xe2\x80\x9eKiekvien\xc4\x85 dien\xc4\x85, \xc5\xbeoleli\xc5\xb3 trauktin\xc4\x97s po \xc5\xa1auk\xc5\xa1t\xc4\x85 vien\xc4\x85...\xe2\x80\x9c.'